સોનમ કપૂરે કહ્યું કે 'હું એક સારી ફિલ્મો માટે રામ માધવાની (નીરજા) અને આર કે બાલ્કી (પેડમેન) જેવા નિર્દેશકોનો આભાર વ્યક્ત કરવા માંગીશ. હું નિર્દેશકોના કહ્યા અનુસાર અભિનય કરું છું અને ક્યારેય પણ પાત્રના આધાર પર ફિલ્મ પસંદ કરતી નથી. 'નીરજા'માં મેં મુખ્ય ભૂમિકા ભજવી હતી પરંતુ 'ભાગ મિલ્ખા ભાગ'માં મેં સંક્ષિપ્ત ભૂમિકા ભજવી.' તેમણે કહ્યું કે હવે 'પેડમેન'માં મારું પાત્ર મોટું નથી, પરંતુ મારા માટે મહત્વપૂર્ણ છે કે હું આવા સિનેમાનો ભાગ બની જે મહત્વપૂર્ણ સામાજિક મુદ્દાઓને ઉઠાવે છે. હવે ફક્ત મનોરંજન સિનેમામાં કામ કરવું મારા માટે ખોખલા સિનેમા જેવું છે.'